ମିନିଅର୍ସ ଡିଜିଜ୍  (ଏମଡି), ଅନ୍ତକର୍ଣ୍ଣର ଏକ ରୋଗ ଯେଉଁଥିରେ ମୁଣ୍ଡ ବୁଲା, ଟିନିଟସ/ କଣନାଦ, ଶ୍ରବଣ ହାନୀ ହୁଏ ଓ କାନ ଭିତର ପୂର୍ଣ୍ଣ ଥିବା ଭଳି ଲାଗେ  । ଗୋଟିଏ କାନରେ ପ୍ରାୟ ଏହି ରୋଗ ହୁଏ ଓ ସମୟ କ୍ରମେ ଉଭୟ କାନ ପ୍ରଭାବିତ ହୋଇପାରେ । ଏହି ବେମାରୀ ୨୦ ମିନିଟରୁ କିଛି ଘଣ୍ଟା ପର୍ଯ୍ୟନ୍ତ ରହେ । ଏହିପରି ଘଟଣାମାନଙ୍କ ପୁନରାବୃତ୍ତି ସମୟ ଭିନ୍ନ ଭିନ୍ନ ହୁଏ । ସମୟକ୍ରମେ ଶ୍ରବଣ ହାନୀ ଓ କାନ ଭିତରେ ହେଉଥିବା ଶବ୍ଦ ଲାଗିରହେ । ମିନିଅର୍ସ ଡିଜିଜ୍‌ର କାରଣ ଅଦ୍ୟାବଧି ଅସ୍ପଷ୍ଟ ଅଛି କିନ୍ତୁ ଜେନେଟିକ ଓ ପରିବେଶ କାରକ ପ୍ରଭାବରୁ ଏହା ହେଉଥିବା ସମ୍ଭବ । ରକ୍ତ ନଳୀ ସଙ୍କୋଚନ, ଭୁତାଣୁ ସଂକ୍ରମଣ ଓ ଅଟିଇମ୍ମ୍ୟୁନ ରୋଗ ଇତ୍ୟାଦି ଏହି ରୋଗ ସୃଷ୍ଟି କରିବା ଥିଓରି ଅଛି । ପ୍ରାୟ ୧୦% କେଶ ପରିବାରରେ ଚାଲୁ ରହେ । ଅନ୍ତଃକର୍ଣ୍ଣର ମେମ୍ବ୍ରେନସ୍ ଲାବିରିନ୍ଥରେ ଅଧିକ ତରଳ ପଦାର୍ଥ ଜମିଯିବା ଫଳରେ ଏହା ହୁଏ । ଲକ୍ଷଣ ଓ କାନ ପରୀକ୍ଷା କରି ଏହି ରୋଗ ନିର୍ଣ୍ଣୟ କରାଯାଏ । ଏକା ଭଳି ଲକ୍ଷଣ ପ୍ରକାଶ ପାଉଥିବା ଅନ୍ୟ ରୋଗମାନଙ୍କ ନାମ: ଭେସ୍ଟିବୁଲାର ମିଗ୍ରେନ   ଓ ଟ୍ରାଞ୍ଜିଏଣ୍ଟ ଇସକେମିକ ଆଟାକ   । ଏହା ଆରୋଗ୍ୟସାଧ୍ୟ ନୁହେଁ । ପ୍ରତି ଆକ୍ରମଣରେ ଓକାଳ ଓ ଉଦ୍‌ବେଗକୁ ଔଷଧ ଦେଇ ଚିକିତ୍ସା କରାଯାଏ । ଆକ୍ରମଣ ପ୍ରତିରୋଧ ଉପାୟ ଗୁଡ଼ିକର ଫଳାଫଳ ପ୍ରମାଣିତ ହୋଇନାହିଁ । ସ୍ୱଳ୍ପ ଲବଣ ଯୁକ୍ତ ଖାଦ୍ୟ, ମୂତ୍ରବର୍ଦ୍ଧକ ଔଷଧ   ଓ କର୍ଟିକୋସ୍ଟିରଏଡ   ଦେଇ ପରୀକ୍ଷା କରାଯାଇପାରେ । ଫିଜିକାଲ ଥେରାପି   :  ]] ଦ୍ୱାରା ସନ୍ତୁଳନ ସାହାଯ୍ୟ ମିଳିପାରେ ଓ କାଉନସେଲିଙ୍ଗଦ୍ୱାରା   ଉତ୍କଣ୍ଠା ଦୂର ହୋଇପାରେ । କୌଣସି ଉପାୟରେ ଭଲ ନ ଲାଗିଲେ କାନରେ ଇଞ୍ଜେକସନ ଦିଆଯାଏ ବା ଅପରେଶନ କରାଯାଏ କିନ୍ତୁ ଏହାଦ୍ୱାରା ହାନୀ ହୋଇପାରେ । ଲୋକପ୍ରିୟ ଟିମ୍ପାନୋସ୍ଟୋମି ଟ୍ୟୁବ   ଯଦିଓ ଲୋକପ୍ରିୟ ତ‌ଥାପି ଏହାର ସମର୍ଥନ ନାହିଁ । ସନ ୧୮୦୦ରେ ପ୍ରସ୍‌ପର୍ ମିନିଅର   ପ୍ରଥମେ ଏହି ରୋଗ ଚିହ୍ନଟ କରିଥିଲେ । ପ୍ରତି ଏକ ହଜାର ଲୋକରେ ୦.୩ରୁ ୧.୯ ଲୋକଙ୍କୁ ଏହି ରୋଗ ଆକ୍ରମଣ କରେ । ୪୦ରୁ ୬୦ ଦଶକ ବୟସ ମଧ୍ୟରେ ଏହି ରୋଗ ହୁଏ । ମହିଳାମାନଙ୍କୁ ପୁରୁଷଙ୍କ ଅପେକ୍ଷ ଏହି ରୋଗ ଅଧିକ ହୁଏ । ମୁଣ୍ଡବୁଲା ୫ରୁ ୧୫ ବର୍ଷ ମଧ୍ୟରେ ବନ୍ଦ ହୋଇଯାଏ ଓ ତା 'ପରେ ରୋଗୀର ସନ୍ତୁଳନ, ଶ୍ରବଣହାନୀ ଓ କାନରେ ହେଉଥିବା ଶବ୍ଦ କିଛି ପରିମାଣରେ କମିଯାଏ ।